**020 30 URED ZA ZAKONODAVSTVO**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA 2024. GODINU**

**PRIHODI I PRIMICI**

Ured za zakonodavstvo je u 2024. godini ostvario prihode u okviru skupine 67 Prihodi iz proračuna te izvora financiranja 11 Opći prihodi i primici u iznosu 1.077.566,15 eura.

**RASHODI I IZDACI**

Osigurani rashodi odnose se na redoviti rad Ureda za zakonodavstvo što uključuje cjelokupni postupak donošenja odluka Vlade, od samog zakonodavnog planiranja, koraka procjene učinaka propisa, savjetovanja s javnošću, poslovničke procedure te pripreme i pravodobne objave zakona i drugih propisa u Narodnim novinama za sva tijela državne uprave sukladno zakonu kojim se uređuje ustrojstvo i djelokrug ministarstava i drugih tijela državne uprave.

Ukupni rashodi u 2024. godini izvršeni su u iznosu 1.077.566,15 eura, što je 94,88% ukupno planiranih financijskih sredstava za 2024. godinu. U odnosu na isto razdoblje prethodne godine ukupni rashodi su veći za 21,63%.

**Rashodi poslovanja**

Rashodi poslovanja u 2024. godini izvršeni su u iznosu 1.055.820,36 eura što je 95,26% planiranih financijskih sredstava za 2024. godinu u okviru rashoda poslovanja. U odnosu na isto razdoblje prethodne godine rashodi poslovanja su povećani za 21,21%.

***Rashodi za zaposlene***

Rashodi za zaposlene u 2024. godini izvršeni su u iznosu 986.350,62 eura što je 97,04% planiranih financijskih sredstava za zaposlene. U odnosu na isto razdoblje prethodne godine rashodi za zaposlene su povećani za 20,03%. Navedeno povećanje je rezultat povećanja osnovice sukladno Dodatku III. Kolektivnog ugovora za državne službenike i namještenike (Narodne novine, broj 128/2023), povećanja koeficijenata državnim službenicima sukladno Zakonu o plaćama u državnoj službi i javnim službama („Narodne novine“, broj 155/2023) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (“Narodne novine”, broj 22/2024) te isplate godišnje nagrade za uskršnje blagdane sukladno Dodatku III. Kolektivnog ugovora za državne službenike i namještenike (Narodne novine, broj 128/2023).

***Materijalni rashodi***

Materijalni rashodi u 2024. godini izvršeni su u iznosu 69.469,74 eura što je 75,56% planiranih financijskih sredstava za 2024. godinu za materijalne rashode. U odnosu na isto razdoblje prethodne godine materijalni rashodi su povećani za 40,87%. U 2024. godini sredstva su izvršena za službena putovanja djelatnika Ureda za stručne seminare u zemlji i inozemstvu, ZET prijevoz, uredske potrepštine, telekomunikacijske i računalne usluge, licence, pretplate na tiskovine, usluge servisa opreme, sistematske preglede, usluge vanjskog suradnika, usluge tiskanja, reprezentaciju i poklone, RTV pristojbe.

**Rashodi za nabavu nefinancijske imovine**

Rashodi za nabavu nefinancijske imovine u 2024. godini izvršeni su u iznosu 21.745,79 eura što je 79,44% planiranih financijskih sredstava za 2024. godinu za navedene rashode. U odnosu na isto razdoblje prethodne godine rashodi za nabavu nefinancijske imovine su veći za 46,17%.

U 2024. godini sredstva su izvršena za nabavu uredskog namještaja, IP telefona i računalne opreme.

***Obrazloženje prijenosa sredstava iz prethodne godine i prijenosa sredstava u sljedeću godinu***

U okviru izvora financiranja 31 Vlastiti prihodi Ured za zakonodavstvo je krajem 2023. godine ostvario prihod od organizacije TAIEX studijske posjete u iznosu od 1.400,00 eura kojeg je Ured prenio u 2024. godinu s namjerom trošenja za intelektualne i osobne usluge. Navedena sredstva nisu utrošena do kraja 2024. godine te se prenose u 2025. godinu.